Austin Wolf

Justin Heath Smith (1981-yil 3-aprelda tugʻilgan), koʻproq Austin Wolf taxallusi ostida tanilgan, amerikalik sobiq gey pornografik film aktyori. U oʻz faoliyati davomida oltita GayVN mukofoti, ikkita Pornhub mukofoti, ikkita Grabby mukofoti va ikkita Str8UpGayPorn mukofotini qoʻlga kiritgan.

Texasda tugʻilib oʻsgan Wolf 20 yoshida Nyu-York shahriga koʻchib oʻtgan va u yerda eskort boʻlib ishlagan hamda uchta Xalqaro eskort mukofotini qoʻlga kiritgan. U 2012-yilda gey pornografiya studiyasi Randy Blue filmida pornografik aktyor sifatida debyut qilgan va Falcon Studios bilan eksklyuziv shartnoma imzolaguniga qadar uch yil davomida ular bilan ishlagan. U 2019-yildan boshlab faqat CockyBoys va 2023-yildan boshlab Men.com bilan ishlay boshlagan.

2024-yilda Wolf hibsga olingan va bolalar pornografiyasining yuzlab videolarini saqlash hamda tarqatishda ayblanib, javobgarlikka tortilgan.

Yoshligi 

Justin Heath Smith 1981-yil 3-aprelda Texasning Alvarado shahrida tugʻilgan va oʻsha yerda voyaga yetgan. Uning singlisi va opasi bor. 17 yoshida u doʻstlari va oilasi, jumladan, onasiga oʻzining jinsiy moyilligini ochiq aytishni boshlagan. Onasi dastlab bundan xafa boʻlgan, ammo keyinchalik Wolfning jinsiy moyilligini qabul qilgan. Koʻp oʻtmay, u sport bilan shugʻullana boshlagan va mushaklarini rivojlantirgan. Uning soʻzlariga koʻra, „jamiyatning jozibali erkagi“ boʻlib qolgani uchun takabburlashib qolgan. 20 yoshida u Texasni tark etib, Nyu-Yorkka koʻchib oʻtgan va u yerda dizaynerlik mebellarini sotuvchi boʻlib ishlagan. Subprime inqirozidan soʻng u bu ishini yoʻqotgan. Keyin u Rentboy eskort saytida profil yaratib, eskort sifatida ishlashni boshlashdan oldin gey barda barmen boʻlib ishlagan.

Faoliyati 

2012-yil noyabr oyida Wolf Randy Blue gey pornografik studiyasi uchun yakkaxon video bilan pornografik debyutini amalga oshirgan. Uning taʼkidlashicha, oilasi uning pornografiya sanoatiga kirishini qoʻllab-quvvatlagan, onasini esa „eng katta muxlisi“ deb taʼriflagan. U pornografik aktyor sifatidagi mahoratini oʻzining jinsiy orientatsiyasiga bogʻlagan. Keyinchalik u Randy Blue bilan uch yil ishlagan va u yerda pornografik aktyor Nicco Sky ishtirokidagi birinchi hamkorlik videosini suratga olgan. U 2013-yilda erkak eskortlar uchun taqdirlash marosimi boʻlgan Xalqaro eskort mukofotlarida „Eng yaxshi aktiv“ va „Eng yaxshi tana“ mukofotlarini qoʻlga kiritgan. U 2015-yil aprel oyida Raging Stallion va Hot House pornografik studiyalari uchun chiqishlarda paydo boʻlganida Falcon Entertainment bilan eksklyuziv shartnoma imzolagan. Wolf shou badiiy direktori Maykl Li Skott bilan doʻst boʻlganligi uchun uch marta The Wendy Williams shousida „libossiz odam“ sifatida kameo qilgan.

2012-yilda u Broadwaydagi „Bares XXII: Happy Endings“[12][13] shousida ishlagan, unda Kyle Dean Massey va Jennifer Tilly ham rol oʻynagan. 2013-yilda u Broadwaydagi „The Big Man“ shousida paydo boʻlgan. Wolf 2017-yil aprel oyida ijodkorlar oʻz narxlarini belgilaydigan obuna asosidagi OnlyFans platformasida profil yaratgan va u yerda yigirma yoshlarida jinsiy aloqada boʻlgan videolarini yuklashni boshlagan. U kontent sotish uchun OnlyFansdan foydalangan birinchi pornografik aktyorlardan biriga aylangan. U akkauntini ishga tushirgandan soʻng ikki hafta ichida mingdan ortiq obunachiga erishgan. 2018-yil oktyabr oyida Delta Air Lines bortkuzatuvchisining xizmat kiyimida va samolyot hojatxonasida Wolfga minetni amalga oshirgani haqidagi sakkiz daqiqalik old kamerada olingan (frontal) videotasvirini 4MyFans platformasiga, keyinchalik Twitterga yuklangandan soʻng bahs-munozaralarga sabab boʻlgan. Bu bortkuzatuvchining identifikatsion belgilari koʻrinib qolganligi sababli uning ishdan chetlashtirilishiga hamda video haqida keng tarqalgan xabarlarga olib kelgan. Bortkuzatuvchi bu uchrashuvning yozib olinayotganidan bexabar boʻlganini aytgan, ammo Wolf buni inkor etgan. Wolf tez orada oʻzining Instagram profilini oʻchirib tashlagan va „hayotini izga solishni xohlayotganini“ aytgan. Oʻsha oyda u Pornhubning eng koʻp qidirilgan gey pornografik aktyoriga aylangan va „Favorite Daddy“ maqomi uchun Str8UpGayPorn mukofotini qoʻlga kiritgan. Shuningdek, oʻsha oyda u Uber haydovchisi bilan jinsiy aloqada boʻlgan yana bir videoni tarmoqqa yuklagan. Wolf 2018-yilda Pornhub’da toʻrtinchi eng mashhur gey pornografik aktyori boʻlgan.

2019-yil aprel oyida u CockyBoys gey pornografik studiyasi bilan eksklyuziv shartnoma imzolagan. U 2019-yil oktyabr oyida 2-Pornhub mukofotlarda „Eng mashhur gey ijrochisi“ mukofotini qoʻlga kiritgan va u yerda taʼsirchan qabul nutqini soʻzlagan. Wolf 2019-yilda Pornhubning eng koʻp qidirilgan uchinchi gey pornografik aktyori boʻlgan. 2020-yil yanvar oyida u 3-chi Str8UpGay Porn Awards marosimida „Muxlislarning sevimli kontentyaratuvchisi“ mukofotini qoʻlga kiritgan. U 2020-yil aprel oyida Pornhub tomonidan COVID-19 pandemiyasiga javoban hajviy „Scrubhub“ video seriyasini olish ishlari boshlanganida Pornhubning brend elchilaridan biri boʻlgan. Men.com 2023-yil yanvar oyida Wolf bilan eksklyuziv shartnoma imzolagan. U studiya uchun premyerasini „Fast & Vicious“ filmida amalga oshirgan, filmda u Skyy Knox bilan birgalikda gangster rolini oʻynagan.

2023-yil noyabr-dekabr oylarida u Meksikaning Puerto-Vallarta shahridagi Almar kurortida boʻlib oʻtgan ilk Collab Week tadbirida butun dunyodan eng yaxshi porno yulduzlari eʼtiboriga tushgan.

Ommaviy hayoti 

Wolf OnlyFans’ni mashhur pornografik platformaga aylantirishda peshqadam hisoblanadi. U oʻzining obuna asosidagi pornografik veb-sayti „4MyFans“ga ega. 2019-yil iyunda Britaniya GQ jurnali muxbiri Devid Levesli Wolfni „gey pornografiya sohasidagi katta nom“ deb atagan boʻlsa, 2020-yil aprelda XBIZ nashri muxbiri JC Adams uni „maqtovga sazovor filmografiyaga ega tajribali ijrochi“ deb taʼriflab, „jozibador va sermahsul kontent yaratuvchi“ sifatida „oʻz yulduzligini mustahkamlagan“ deb yozgan. 2019-yil yanvarda Vanity Fair uni „gey pornografiyasining mega-yulduzi“ deb atagan boʻlsa, 2020-yil yanvarda Instinct jurnali muxbiri Miki Kiting uni „hozirda dunyodagi eng mashhur gey porno yulduzi“ deb eʼtirof etgan. Matt Rettenmund „Boy Culture“ nashrida Wolfni barcha zamonlarning eng buyuk gey porno aktyorlaridan biri deb baholagan. „Queerty“ nashri muxbiri Daniel Villareal Wolfning „qabilaviy“ kindik tatuirovkasini uning oʻziga xos belgisi deb atagan.

Wolf oʻzining siyosiy qarashlarini komik aktrisa Kathy Griffinning qarashlari bilan „toʻliq mos“ deb taʼriflagan. 2020-yil iyunda Jorj Floyd boʻyicha norozilik namoyishlari paytida Wolf Twitter’ga video joylashtirib, unda pornografiya studiyalarini qora tanli talonchilarni otib tashlashni yoqlab chiqqan pornografiya aktyori Billy Santoro ishtirokidagi har qanday kontentni olib tashlashga chaqirdi. Obunaga asoslangan yana bir pornografik sayt – JustForFans tez orada Santoroning akkauntini oʻchirdi. Koʻp oʻtmay, Wolf Instagram’dagi qora tanli izoh yozgan kishiga Amerika „kuch va ekspluatatsiya“ bilan yashashini aytgani uchun bu yerdan koʻchib ketishi kerakligini taʼkidlab, bahsli vaziyatni keltirib chiqardi.

Shaxsiy hayoti 

2019-yil maʼlumotlariga koʻra, Wolfning turmush oʻrtogʻi bor.

Bolalar pornografiyasi uchun hibsga olinishi 

2024-yil 21-aprelda Federal Tergov Byurosi (FBI) Wolfning Manhattandagi kvartirasida tintuv oʻtkazdi. U yerda 24-28-mart kunlari Telegram orqali Byuroning maxfiy agenti bilan anonim tarzda almashgan yuzlab bolalar pornografiyasi videolari joylangan SD karta topildi. Nyu-Yorkning janubiy okrugi boʻyicha AQSh prokurori Damian Williamsning aytishicha, videolarning birida 10 yoshli bolaning erkak tomonidan zoʻrlangani va bogʻlangani, boshqalarida esa hatto goʻdaklar ham aks etgan. 2024-yil iyunda AQSh Adliya vazirligi Wolfning Nyu-Yorkda hibsga olinganini va unga bolalar pornografiyasini tarqatish hamda saqlash ayblovi qoʻyilganini eʼlon qildi.

Mukofot va nomzodliklari

Manbalar 

Pornoartistlar
LGBT